১৮৮৬ সালে এঙ্গেলস ল্যুদভিগ ফয়েরবাখ ও চিরায়ত জার্মান দর্শনের অবসান শিরোনামে একটি দর্শন সংশ্লিষ্ট পুস্তক প্রকাশ করেন। উক্ বইয়ে তিনি হেগেল ও ফয়েরবাখ সম্পর্কে আলোচনা করেন। সেখানে তিনি ফয়েরবাখ নিয়েই বেশি আলোচনা করেন। ফয়েরবাখ বলেছিলেন, প্রকৃতি ও মানুষের বাইরে কোনোকিছুই নেই। ধর্মকে তিনি ‘আমাদের নিজেদেরই কল্পনামাত্র’ বলেছিলেন, তিনি বলেছিলেন, মানুষে মানুষে প্রীতিমূলক সম্পর্ক, হৃদয়ভিত্তিক সম্পর্কিই ধর্ম।তিনি তার দর্শনে ‘প্রীতির সম্পর্ক’র সাহায্যে মানবজাতির মুক্তির আশা করেছিলেন। তার দৃষ্টিভঙ্গি বিষয়ে আলোচনার সময় এঙ্গেলস ধর্ম ও তার সামাজিক দিক নিয়ে আলোচনার অবতারণা করেন।